ddrg/super_eurlex huggingface dataset:
DA Den Europæiske Unions Tidende CE 78/177

(2004/C 78 E/0183)

SKRIFTLIG FORESPØRGSEL P-2847/03

af Miquel Mayol i Raynal (Verts/ALE) til Kommissionen

(18. september 2003)

Om: Arealanvendelse i Salobrar de Campos — Es Trenc

For et område kaldet »Salobrar de Campos — Es Trenc«, som er beliggende i den sydlige del af Mallorca, eksisterer der et projekt for opførelse af en polobane og en tilhørende bebyggelse med plads til 2 000 personer. Denne bane vil blive placeret mellem fossile klitter (semiaridt område) og grundvand med et højt saltindhold og nær et våd- og kystområde med sevenbom, der har status som et særligt beskyttelsesområde i medfør af direktiv 79/409/EØF (1) af 2. april 1979 om beskyttelse af vilde fugle og som en prioriteret naturtype i medfør af direktiv 92/43/EØF (2) af 21. maj 1992 om bevaring af naturtyper samt vilde dyr og planter.

Er Kommissionen orienteret om denne arealanvendelse?

Har den spanske stat i forbindelse med projektet henvendt sig til Kommissionen som fastslået i artikel 6, stk. 3 og 4, i direktivet om levesteder?

Anser Kommissionen dette projekt om byggeri og anlæg af en polobane for at være i overensstemmelse med bestemmelserne i direktivet om levesteder?

Svar afgivet på Kommissionens vegne af Margot Wallström

(16. oktober 2003)

Kommissionen kender ikke noget til det projekt, det ærede medlem omtaler.

Kommissionen har undersøgt om det nævnte område er blevet klassificeret som særligt beskyttet fugleområde i medfør af artikel 4 i Rådets direktiv 79/409/EØF af 2. april 1979 om beskyttelse af vilde fugle.

Området »Es trenc — Salobrar de Campos ES0000037« er på 1 442 ha og også af de spanske myndigheder foreslået udpeget som område af fællesskabsbetydning, som i fremtiden skal indgå i Natura 2000-nettet i medfør af bestemmelserne i Rådets direktiv 92/43/EØF af 21. maj 1992 om bevaring af naturtyper samt vilde dyr og planter.

Kommissionen har henvendt sig til de spanske myndigheder og anmodet dem om deres bemærkninger til anvendelsen af ovennævnte direktiver i det foreliggende tilfælde og for at få fastslået, om det pågældende projekt kan få betydelig indvirkning på det pågældende område i overensstemmelse med målsætningerne for Rådets direktiv 92/43/EØF, hvorefter proceduren i direktivets artikel 6 skal anvendes.

Kommissionen vil som traktaternes vogter under alle omstændigheder træffe de nødvendige foranstaltninger for at sikre, at fællesskabsretten overholdes i det foreliggende tilfælde.

(1) EFT L 103 af 25.4.1979, s. 1.

(2) EFT L 206 af 22.7.1992, s. 7.
EU består af 15, snart 25, lande med mange forskellige traditioner på det kulturelle område. Disse forskellige traditioner afspejles også i de nationale lovgivninger, der gælder for beskyttelse af ophavsret og beslægtede rettigheder.

For at tackle nogle af disse forskelle har Kommissionen i løbet af de sidste ti år iværksat flere projekter for at harmonisere visse aspekter af ophavsret i det indre marked, og nogle af disse bestræbelser, såsom harmonisering af beskyttelsestiden (Rådets direktiv 93/98/EØF af 29. oktober 1993 om harmonisering af beskyttelsestiden for ophavsret og visse beslægtede rettigheder (1)), har absolut gjort det lettere for nogle af de involverede i Gutenberg-projektet.

I henhold til dette direktivs artikel 1 gælder ophavsretten til litterære eller kunstneriske værker i ophavsmandens levetid og i 70 år efter vedkommendes død, uanset på hvilket tidspunkt værket lovligt blev gjort tilgængeligt for offentligheden.

Tilkommer ophavsretten flere, som har samarbejdet ved værkets frembringelse, beregnes den i stk. 1 nævnte beskyttelsestid fra den længstlevende ophavsmands død.

De eneste undtagelser fra denne harmonisering, som er gældende i dag, vedrører Spanien og Frankrig i forbindelse med et meget begrænset antal forfattere. Denne undtagelse tillades via direktivets artikel 10, som fastslår, at medlemsstater med beskyttelsestider, der er længere end 70 år ved vedtagelsen af direktiv 93/98/EØF, har ret til at fastholde disse.
DA Den Europæiske Unions Tidende CE 78/142

(2004/C 78 E/0147)

SKRIFTLIG FORESPØRGSEL E-2640/03

af Maurizio Turco (NI) til Kommissionen

(2. september 2003)

Om: Eksportrestitutioner for eksport af rør- og roesukker samt kemisk ren saccharose i fast form (KN-kode 1701) fra medlemsstater til Vatikanstaten i 1999

I sit svar på forespørgsler E-1477/03 og E-1480/03 (1) om eksportrestitutioner for eksport af landbrugsprodukter fra medlemsstater til Vatikanstaten udtalte kommissionsmedlem Fischler den 21. maj 2003, at Kommissionen er i færd med at indhente de oplysninger, der er nødvendige for at besvare spørgsmålene, og at den vil meddele resultatet af sine efterforskninger, så snart det foreligger.

Det fremgår af følgende supplerende oplysninger vedrørende eksport af rør- og roesukker samt kemisk ren saccharose i fast form (KN-kode 1701), som stammer fra henholdsvis:

a) Kommissionens CAT-database (Clearance Audit Trail System), at der i 1999 eksporteredes følgende mængder til Vatikanstaten: — 2 803 kg fra Spanien med en restitution på 1 268,38 EUR svarende til en støtte på 0,45 EUR/kg — 790 750 kg fra Italien med en restitution på 315 365,71 EUR svarende til en støtte på 0,43 EUR/kg

b) OECD's database, at der i 1999 eksporteredes følgende mængder til Vatikanstaten: — 724 300 kg fra Italien og 263 400 kg fra Tyskland,

c) hvilket betyder: — at der i uretmæssig støtte er udbetalt 33 682,96 EUR for 69 253 kg mere, når der sammenlignes med OECD-tallene — at der ikke er anmodet om støtte svarende til 123 839,10EUR for eksport af 263 400 kg, som kunne have nydt godt af fællesskabsstøtte.

Kan Kommissionen oplyse, hvilke tekniske årsager der ligger bag afkaldet på fællesskabsstøtte?

Er den enig i, at manglerne ved og de stadig tydeligere uoverensstemmelser mellem data fra forskellige institutionelle kilder udgør et alvorligt problem for disses troværdighed og muligvis kunne skyldes svig mod Fællesskabets finanser, eller kan den allerede nu afvise denne mulighed?

(1) EUT C 70 E af 20.3.2004, s. 45.
DA Den Europæiske Unions Tidende CE 84/128

(2004/C 84 E/0165)

SKRIFTLIG FORESPØRGSEL P-3990/03

af Diana Wallis (ELDR) til Kommissionen

(18. december 2003)

Om: Afsendelse/aflevering af udbudsdokumenter

Er Kommissionen klar over, at det udbudssystem, som den benytter f.eks. i forbindelse med oversættelsesarbejde, diskriminerer de tilbudsgivere, der opererer i et land, der ikke har et nationalt system med anbefalet post? For tilbud, der afleveres til et system med anbefalet post, gælder den dato, hvor de accepteres af postsystemet, men findes der ikke et sådant system — i lande såsom Det Forenede Kongerige — er kun datoen for den faktiske aflevering hos adressaten gældende. Dette indebærer uens behandling og ulige betingelser for tilbudsgivere, der er afhængige af, om de har adgang til et system med anbefalet post. Er dette ikke tilfældet, er det eneste absolut sikre alternativ personlig aflevering af tilbuddet. Har Kommissionen forslag, der råder bod på disse ulige betingelser?

Svar afgivet på Kommissionens vegne af Michaele Schreyer

(6. februar 2004)

Kommissionen ønsker at påpege, at alle offentlige kontrakter, der finansieres helt eller delvist af budgettet, skal overholde principperne om gennemsigtighed, proportionalitet, ligebehandling og forbud mod forskelsbehandling i henhold til artikel 89, stk. 1, i finansforordningen (1).

Kommunikationsbestemmelserne i Kommissionens procedurer for indgåelse af aftaler fastsættes i artikel 143 i gennemførelsesbestemmelserne til finansforordningen og giver de bydende mulighed for at indgive deres bud:

(a) pr. anbefalet brev, i hvilket tilfælde det i udbudsdokumenterne præciseres, at det er afsendelsesdatoen, der er afgørende, dokumenteret ved postvæsenets stempel eller

(b) ved aflevering i institutionens tjenestegrene, enten direkte eller gennem den bydendes befuldmægtigede, herunder kurertjeneste, i hvilket tilfælde det i udbudsdokumenterne angives, foruden de oplysninger, der er omhandlet i artikel 130, stk. 2, litra a), i hvilken tjeneste buddene skal afleveres mod dateret og underskrevet kvittering.

Den bydendes frihed til at vælge sikrer overholdelsen af ovennævnte principper. Muligheden for at sende et anbefalet brev udgør desuden en del af den postbefordringspligt, der i henhold til postdirektivet (2) skal være tilgængelig for kunder i alle medlemsstater.

Det statsejede anpartsselskab, The Royal Mail, har licens til at yde en service, der svarer til anbefalet post, en såkaldt »anbefalet (kvitteret for) aflevering« med et poststempel som bevis for afsendelse, og som er tilgængelig på ethvert posthus i Det Forenede Kongerige for aflevering af post i Det Forenede Kongerige og i udlandet.

(1) Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, EFT L 357 af 31.12.2002.

(2) Europa-Parlamentets og Rådets direktiv 2002/39/EF af 10. juni 2002 om ændring af direktiv 97/67/EF for så vidt angår yderligere åbning af Fællesskabets marked for posttjenester, EFT L 176 af 5.7.2002.
DA Den Europæiske Unions Tidende CE 78/518

(2004/C 78 E/0539)

SKRIFTLIG FORESPØRGSEL E-3309/03

af Philip Claeys (NI) til Kommissionen

(10. november 2003)

Om: »Responsible shopping week« i Kommissionens bygninger

Mellem den 6. og 10. oktober 2003 blev der i Kommissionens bygninger afholdt en »Responsible shopping week«. I en brochure, som i den anledning blev udsendt, nævnes det, at »Fair Trade Centre« medvirkede heri, og desuden anføres Kommissionens vigtigste cateringleverandører, nemlig Delhaize, Eurest og Sodexho.

Gav Kommissionen ud over at stille plads i sine bygninger til rådighed også økonomisk støtte til denne begivenhed? I bekræftende fald med hvilke beløb?

Er der sat tal på målsætningerne i forbindelse med denne »Responsible shopping week« og i bekræftende fald hvilke? Blev målsætningerne nået?

Kunne forbrugerne over for arrangørerne evaluere kvaliteten af de tilbudte produkter, og hvad var i bekræftende fald resultaterne?

Svar afgivet på Kommissionens vegne af Neil Kinnock

(19. december 2003)

Fra den 6. til den 10. oktober 2003 blev et arrangement, der strakte sig over en uge, med temaet ansvarligt forbrug afholdt i Kommissionen. Denne uge var planlagt til at indtræffe samtidig med »Fair Trade«-ugen i Belgien og i samarbejde med Fair Trade Centret, der koordinerer aktiviteterne for de belgiske fair trade-organisationer. Afholdelsen af dette arrangement er resultatet af det tilsagn, Kommissionen har givet i sin meddelelse om Virksomhedernes sociale ansvar (VSA) (1) om at iværksætte en kampagne i 2003 for at øge personalets bevidsthed om principperne for VSA.

I løbet af arrangementet blev fair trade-varer udbudt til salg i restauranter og cafeteriaer, i salgsautomater samt i Kommissionens Euro City-butik i Bruxelles. Varerne, som blev udbudt, var kaffe, te, frugtjuicer, sukker, mysli- og chokoladebarer, ris, kvæde og bananer.

Som det vil være det ærede medlem bekendt, var Parlamentet tilknyttet salgsfremstødet, og fair trade-varer blev udbudt til salg i dets restauranter og barer.

Kommissionens Generaldirektoratet for Beskæftigelse, Sociale Anliggender og Arejdsmarkedsforhold stillede et budget på 30 000 EUR til rådighed, som blev brugt til at fremstille reklamemateriale (brochurer, plakater osv.) og til at organisere stande med smagsprøver på fair trade-varer.

Formålet med denne uge var at øge personalets bevidsthed om emner, der står i forbindelse med VSA, og om ansvarligt forbrug ved at tilbyde dem information om dette emne såvel som mulighed for at købe fair trade-varer på deres arbejdsplads.

De første reaktioner fra Kommissionens personale på de udbudte varer har været positive, navnlig med hensyn til kaffe, te, mysli- og chokoladebarer og frugtjuicer. Salget af disse varer har været betydeligt. Arrangementets samlede resultater vil blive evalueret i slutningen af 2003.

De virksomheder, der er i besiddelse af koncessionskontrakterne for Kommissionens restauranter og cafeteriaer, salgsautomater og Euro City-butikken, har forpligtet sig til at fortsætte med at udbyde disse fair trade-varer så længe, der er tilstrækkelig efterspørgsel derpå.

(1) KOM(2002) 347 endelig udg.
—

Efterforskningen blev påbegyndt i 2001, og for at opnå midlerne skal de tre anholdte have fremlagt et dokument, der viste sig at være helt igennem falsk.
—

Tre personer er blevet anholdt for at have medvirket til at bedrage EU for ca. 6 mio. EUR og falsk fakturering.
DA Den Europæiske Unions Tidende CE 78/529

(2004/C 78 E/0550)

SKRIFTLIG FORESPØRGSEL E-3361/03

af Koenraad Dillen (NI) til Kommissionen

(14. november 2003)

Om: Jernbaneforbindelsen IJzeren Rijn

Jernbanelinjen IJzeren Rijn er et eksempel på en europæisk transportforbindelse, der er gavnlig for en åben økonomi. IJzeren Rijn forbinder havnen i Antwerpen og havnene i Gent, Zeebrugge og Oosteende med Ruhrområdet i Tyskland. IJzeren Rijn findes allerede og har tidligere vist sin nytte, men har været ude af drift i nogle årtier, fordi de miljøtekniske tilpasninger, som f.eks. tunnelbygning visse steder, er alt for omkostningskrævende til at gøre linjen rentabel på kort sigt. Det er det argument, den nederlandske regering benytter til at blokere spørgsmålet. Flandern finder det imidlertid nødvendigt at tage denne linje i drift igen på grund af tiltagende trafikproblemer og den voldsomt stigende containertransport. Tyskland, mere konkret delstaten Nordrhein-Westfalen, har i årevis støttet Flandern på dette økonomisk nødvendige område. Desværre fører Nederlandene i dette spørgsmål en obstruktionspolitik, der skyldes landets egne planer om at sikre Rotterdams havn en moderne forbindelse til Ruhrområdet via den rasende dyre og miljøbelastende Betuwe-linje, som intet andet europæisk land har økonomisk fordel af. Europa anerkender i dag officielt grænseoverskridende jernbaneforbindelser som et spørgsmål af interesse.

Følger Kommissionen sagen om Ijzeren Rijn?

Er Kommissionen rede til i denne sag at søge et gennembrud på europæisk plan, der medfører en tilfredsstillende løsning for alle parter?

Svar afgivet på Kommissionens vegne af Loyola de Palacio

(16. december 2003)

Kommissionen følger med stor interesse udviklingen med hensyn til Ijzeren Rijn-forbindelsen mellem Antwerpen og Ruhrområdet. Kommissionen har medtaget denne jernbanelinje under det prioriterede projekt nr. 24: jernbaneforbindelsen Lyon/Genova-Basel-Duisburg-Rotterdam/Antwerpen i sit forslag til revision af retningslinjerne for det transeuropæiske transportnet (TEN-T) (1). De involverede lande har forpligtet sig til at gennemføre dette projekt, som forventes afsluttet i 2010. Det skal bemærkes, at Betuwe-linjen indgik i den første serie TEN-T- projekter, der blev vedtaget i forbindelse med den såkaldte Essen-projektliste i 1996.

Belgien og Nederlandene har for nylig besluttet at indbringe deres strid i spørgsmålet om Ijzeren Rijn for Den Faste Voldgiftsret i Haag. Sagen befinder sig nu på domsforhandlingsstadiet, og en kendelse forventes at foreligge medio 2004. Forhåbentlig vil rettens kendelse kunne danne grundlag for en tilfredsstillende løsning.

(1) KOM(2003) 564 endelig udg.
DA Den Europæiske Unions Tidende CE 78/136

(2004/C 78 E/0139)

SKRIFTLIG FORESPØRGSEL E-2632/03

af Maurizio Turco (NI) til Kommissionen

(2. september 2003)

Om: Eksportrestitutioner for eksport af kød af hornkvæg, fersk eller kølet (KN-kode 0201) fra medlemsstater til Vatikanstaten i 1999 — uoverensstemmelser mellem CATS-tallene og OECD-tallene

I sit svar på forespørgsler E-1477/03 og E-1480/03 (1) om eksportrestitutioner for eksport af landbrugsprodukter fra medlemsstater til Vatikanstaten udtalte kommissionsmedlem Fischler den 21. maj 2003, at Kommissionen er i færd med at indhente de oplysninger, der er nødvendige for at besvare spørgsmålene, og at den vil meddele resultatet af sine efterforskninger, så snart det foreligger.

Det fremgår af følgende supplerende oplysninger vedrørende eksport af kød af hornkvæg, fersk eller kølet (KN-kode 0201), som stammer fra henholdsvis:

a) Kommissionens CAT-database (Clearance Audit Trail System), at der i 1999 eksporteredes følgende mængder til Vatikanstaten: — 57 984 kg fra Belgien med en restitution på 40 732,82EUR svarende til en støtte på 0,70 EUR/kg — 163 960 kg fra Irland med en restitution på 93 598,44EUR svarende til en støtte på 0,57 EUR/kg — 395 920 kg fra Italien med en restitution på 256405,34EUR svarende til en støtte på 0,65 EUR/kg — 345 782 kg fra Nederlandene med en restitution på 268 925,00EUR svarende til en støtte på 0,78 EUR/kg

b) OECD's database, at der i 1999 eksporteredes følgende mængder til Vatikanstaten: — 12 200 kg fra Irland, 472 800 kg fra Italien og 363 000 kg fra Nederlandene,

c) hvilket betyder — at der i uretmæssig støtte er udbetalt 127 366,75 EUR for 209 744,00 kg mere, når der sammenlignes med OECD-tallene — at der ikke er anmodet om støtte svarende til 63 179,91 EUR for eksport af 94 098 kg, som kunne have nydt godt af fællesskabsstøtte.

Kan Kommissionen oplyse, hvilke tekniske årsager der ligger bag afkaldet på fællesskabsstøtte?

Er den enig i, at manglerne ved og de stadig tydeligere uoverensstemmelser mellem data fra forskellige institutionelle kilder udgør et alvorligt problem for disses troværdighed og muligvis kunne skyldes svig mod Fællesskabets finanser, eller kan den allerede nu afvise denne mulighed?

(1) EUT C 70 E af 20.3.2004, s. 45.
DA Den Europæiske Unions Tidende CE 78/255

(2004/C 78 E/0255)

SKRIFTLIG FORESPØRGSEL P-3283/03

af Francesco Speroni (NI) til Kommissionen

(30. oktober 2003)

Om: Bananer

I Padania (og sandsynligvis andre steder i Den Europæiske Union) sælges frugt med betegnelsen »bananito« (minibanan), der ifølge webstedet www.baby-banana.com, som er anført på selve varemærkningen, tilhører en sort af bananer, hvis længde ikke overstiger 10 cm.

Er ovennævnte produkt omfattet af forordning (EF) nr. 2257/94 (1)?

Svar afgivet på Kommissionens vegne af Franz Fischler

(19. november 2003)

Det ærede medlem gøres opmærksom på, at de omtalte produkter, de såkaldte »bananitos« eller »baby bananas«, er bananer med en længde på mellem 8 og 12 cm, som tilhører undergrupperne Sweet Fig (AA), Fig Apple og Pomme (Prata) (AAB). Disse sorter er ikke omfattet af kvalitetsnormerne i bilag I i Kommissionens forordning (EF) nr. 2257/94 af 16. september 1994 om kvalitetsnormer for bananer, idet disse normer kun gælder bananer af sorterne Musa (AAA) spp, undergruppe Cavendish og Gros Michel. De nævnte produkter skal dog overholde de horisontale normer gældende for handelen med fødevarer (normer vedrørende plantesundhed, folkesundhed, mærkning osv.).

(1) EFT L 245 af 20.9.1994, s. 6.
1.

Der gælder de samme EF-regler for den import, det ærede medlem henviser til, som for al anden import i EF. På EU-Kina-topmødet den 30. oktober 2003 i Beijing gav begge parter udtryk for deres håb om, at der hurtigt indgås en toldsamarbejdsaftale, og så frem til, at forhandlingerne indledes i meget nær fremtid med det fælles sigte, at der indgås en aftale i første halvdel af 2004. De var enige om, at en sådan aftale bør omfatte gensidig administrativ bistand i toldspørgsmål, specielt inden for bekæmpelse af svig på handelsområdet, herunder forfalskning.
—

Enhver overtrædelse af Fællesskabets regler for eksportrestitutioner må anses for fritaget for enhver indblanding fra den italienske stat, jf. artikel 11 i Lateran-aftalen?
DA Den Europæiske Unions Tidende CE 78/651

(2004/C 78 E/0693)

SKRIFTLIG FORESPØRGSEL E-3827/03

af Ilda Figueiredo (GUE/NGL) til Kommissionen

(12. december 2003)

Om: Finansiering af det europæiske Carrefour- og Euro Info Centre-netværk

Det europæiske Carrefour- og Euro Info Centre-netværk offentliggjorde for nylig en protest mod en afgørelse af 29. september 2003 fra Generaldirektoratet for Presse og Kommunikation, Kommissionen, om at annullere den årlige bevilling på 20 000 EUR til Carrefour og Euro Info Centre og foreslå bibeholdelse af et samarbejde med henblik på distribution af dokumenter, uddannelse og helpdesk. Ifølge netværket vil denne ensidige afgørelse, der er truffet uden forudgående høring og med så kort varsel, få alvorlige følger for alle modtagelsesstrukturernes budget og aktiviteter.

Hvilke foranstaltninger overvejer Kommissionen i den forbindelse at træffe for at tage højde for de forpligtelser, disse organisationer allerede har indgået, og tilsagnet om fortsat finansiering indtil slutningen af 2004?

Svar afgivet på Kommissionens vegne af Prodi

(3. februar 2004)

Det ærede medlem henvises til Kommissionens svar på skriftlig forespørgsel E-3007/03 fra Santini (1).

(1) Se side 448.
—

De ESF II samfinansierede ambulancer og mobile enheder anses, når bortses fra manglen på defibrillatorer i ambulancer, for at være tilstrækkeligt veludstyrede. I det medfølgende bilag er angivet en detaljeret beskrivelse af udstyret i hver ambulance og hver mobil enhed. Hvad angår manglen på defibrillatorer i ambulancer, har bestyrelsen for administration af det nationale førstehjælpcenter (EKAB) på sit 15. møde den 27. november 2003 besluttet at udstyre hver ambulance med en defibrillator inden midten af 2004.
DA Den Europæiske Unions Tidende CE 88/636

(2004/C 88 E/0652)

SKRIFTLIG FORESPØRGSEL P-3091/03

af Glenys Kinnock (PSE) til Kommissionen

(14. oktober 2003)

Om: Peter Shaw og Georgien

Kan Kommissionen bekræfte, at de georgiske myndigheder, herunder den offentlige anklager, aktivt efterforsker omstændighederne omkring kidnapningen af Peter Shaw?

Er det rigtigt, at to personer, der er blevet sat i forbindelse med kidnapningen, er blevet løsladt, efter sigende på grund af mangel på beviser? I et tidligere svar på et spørgsmål om Peter Shaw-sagen (E-2700/03 (1)) rapporterede Kommissionen, at de georgiske myndigheder var blevet anmodet om at aflægge en skriftlig beretning om deres efterforskninger? Er dette sket og har Kommissionen fået forlagt denne detaljerede beretning?

Svar afgivet på Kommissionens vegne af Christopher Patten

(7. november 2003)

Kommissionen benytter enhver lejlighed til over for de georgiske myndigheder at understrege, at den tillægger det stor betydning, at ophavsmændene til kidnapningen af Peter Shaw identificeres og bringes for retten. Kommissionen forventer, at de georgiske myndigheder opretholder deres tilsagn om en undersøgelse af kidnapningen.

Kommissionen har ingen oplysninger vedrørende spørgsmålet fra det ærede medlem, om hvorvidt de to personer, der er blevet sat i forbindelse med kidnapningen, er blevet løsladt.

Kommissionen bekræfter, at den har anmodet de georgiske myndigheder om at aflægge en skriftlig beretning om efterforskningen af kidnapningen. De georgiske myndigheder har oplyst, at de vil efterkomme anmodningen, så snart de har tilstrækkeligt materiale til at bringe sagen for retten. Kommissionen vil fortsat insistere på en sådan beretning.

Det kommissionsmedlem, der er ansvarligt for de eksterne forbindelser, vil nøje følge denne sag og har personligt forelagt sagen, herunder nødvendigheden af en skriftlig beretning, for den georgiske udenrigsminister hr. Irakli Menagarashvili, under mødet i samarbejdsrådet EU-Georgien.

(1) Se side 433.